《浩歌行》
宋代·赵汝淳

堂堂楚汉多蛮触，天下今经几秦鹿。
向非孔壁断遗编，安得西湖芳草绿。
子规自失来时路，却唤青春早归去。
山中划地乱红来，不是东风扶杖处。
浩歌起舞君莫猜，一樽幸遇桃花开。
貂蝉珠履黄金钗，后五百年俱尘埃。
宫袍仙人独不死，日日长江钓江水。
飞鸟走兔且莫忙，看我烟云生碧纸。

作者简介：赵汝淳，字子野，号静斋，昆山（今属江苏）人。太宗八世孙（《宋史·宗室世系表》二二）。宁宗开禧元年（一二○五）进士（明嘉靖《昆山县志》卷六）。历知清江县（明隆庆《临江府志》卷五），通判临安府（《咸淳临安志》卷五○）。今录诗十首。